Държавен вестник, бр. 92, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  92
(2) Държавен фонд „Земеделие“ може да 
не одобри за участие заявление за подпома­
гане или част от него и/или да откаже, или 
намали подпомагане на заявление за плащане 
при спазване на условията на чл. 67, ал. 3 
от ЗПЗП.
Чл. 33. Държавен фонд „Земеделие“ не 
одобрява за участие земеделски стопанин, 
който не отговаря на някое от условията по 
чл. 19, 21 и 23.
Чл. 34. (1) Държавен фонд „Земеделие“ 
не одобрява за участие в многогодишен 
ангажимент земеделски парцел, заявен по 
интервенцията, когато целият или част от 
него попада:
1. в териториалния обхват по чл. 18;
2. в обхвата на площи в предоставените 
данни от Министерството на околната среда 
и водите, в които не може да се извършва 
никаква дейност, съгласно Становище по 
екологична оценка № 5-4/2023 г., с което се 
съгласува Стратегическият план, достъпно на 
интернет адрес: https://www.moew.government.
bg/bg/stanoviste-po-ekologichna-ocenka-5-4-
2023-g-s-koeto-se-suglasuva-strategicheski-plan-
za-razvitie-na-zemedelieto-i-selskite-rajoni-za-
perioda-2023-2027-g/.
(2) Държавен фонд „Земеделие“ не одобря­
ва за участие в многогодишен ангажимент 
земеделски парцел, заявен по интервенцията, 
когато не е включен в данните и информа­
цията по чл. 24 – 28.
Г л а в а  ч е т в ъ р т а
ФИНАНСОВИ УСЛОВИЯ
ЗА ПОДПОМАГАНЕ
Чл. 35. (1) Финансовата помощ по ин­
тервенцията се предоставя под формата на 
годишни компенсаторни плащания за ус­
тановената площ на одобрени за участие в 
ангажимент земеделски парцели, с които се 
изпълняват базовите задължения съгласно 
приложение № 2, изискванията по управление 
и задълженията по интервенцията.
(2) Годишните компенсаторни плащания 
се предоставят от ДФЗ при спазване на 
принципите на добро финансово управление, 
публичност и прозрачност в съответствие 
с чл. 67 от ЗПЗП и при условията, устано­
вени в настоящата наредба, доколкото не е 
предвидено друго в правото на Европейския 
съюз и в националната нормативна уредба.
(3) Министърът на земеделието и храните 
може да намали размерите на годишното 
плащане по чл. 38, ал. 1 в съответствие с 
чл. 67, ал. 3 и 4 от ЗПЗП.
(4) В съответствие с чл. 67, ал. 2 от ЗПЗП 
във връзка с условията в Стратегическия 
план ДФЗ може да приложи пропорционално 
намаление на годишните плащания за всички 
бенефициенти по интервенцията въз основа 
на разполагаемите финансови средства в 
бюджета на тази интервенция.
(5) Министърът на земеделието и храните 
може да преразглежда размера на плащани­
ята по чл. 38, ал. 1 и съответно да го намали 
или увеличи.
Чл. 36. (1) Държавен фонд „Земеделие“ 
отговаря за управлението и контрола на 
разходите по интервенцията.
(2) Одобрението за участие на заявени 
площи от стопанството в ангажименти и 
плащанията по интервенцията от страна на 
ДФЗ не могат да надвишават бюджета на 
интервенцията, определен в Стратегическия 
план и в неговите изменения, както и бю­
джетите по заповедта по чл. 4.
(3) Когато ДФЗ установи, че съществува 
риск по чл. 67 от ЗПЗП от превишаване на 
разполагаемия финансов ресурс за изпъл­
нение на ангажиментите по интервенцията, 
незабавно информира в писмена форма ми­
нистъра на земеделието и храните.
(4) Държавен фонд „Земеделие“ във връзка 
с чл. 9, параграф 1 от Регламент (ЕС) 2021/2116 
предлага на министъра на земеделието и 
храните мерки с цел предприемане подходя­
щи действия по изпълнение на съответната 
интервенция в рамките на определения за 
нея бюджет.
(5) Министърът на земеделието и храните 
съгласувано с изпълнителния директор на 
ДФЗ може да утвърди допълнителни мерки и 
действия по изпълнение условията на чл. 67, 
ал. 2 от ЗПЗП, когато правното основание 
за съответната мярка или действие е чл. 67, 
ал. 3 и 4 от ЗПЗП.
(6) Когато след изчисления на финансовата 
помощ за всички заявления по интервенцията 
и преди одобрението на финансовото подпома­
гане (оторизация) е налице обстоятелство по 
чл. 67, ал. 3 от ЗПЗП, ДФЗ може да приложи 
пропорционално намаление на плащанията 
по интервенцията на всички бенефициенти 
в рамките на наличния бюджет на интер­
венцията, както е предвидено в условията 
на интервенцията в Стратегическия план.
Чл. 37. Когато преди одобрение за участие 
в многогодишни ангажименти в интервен­
цията ДФЗ установи недостиг на финансови 
средства или идентифицира наличието на 
риск по чл. 67, ал. 4 от ЗПЗП, в съответ­
ствие с чл. 79 от Регламент (ЕС) 2021/2115, 
се прилагат и използват критерии за подбор 
на заявленията за подпомагане съгласно 
приложение № 1.
Чл. 38. (1) За прилагане на заявените и 
одобрени дейности по интервенцията разме­
рът на годишното плащане за обработваемата 
земя, заета от допустими земеделски култури, 
е до 139,17 евро/ха (до 272,19 лв./ха).